ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
24 ก.ย. 2558

สรุปตลาดภาคเช้า  
ตลาดภาคเช้าปิดปรับตัวลดลง ขณะที่ตลาดรอบบ้านมีทิศทางไม่ชัดเจน ตลาดไทยมีการเก็งกำไรในหุ้นกลุ่มอสังหาฯ จากประเด็นการสนับสนุนมาตรการช่วยเหลือจากภาครัฐ แต่โมเมนตัมหุ้นใหญ่ยังถูกกดดันจากปัจจัยเฉพาะตัว โดย SCC TRUE ปรับตัวลดลงราว 2.5-3.5% ปิดตลาดภาคเช้าดัชนีเปลี่ยนแปลง -7.47 จุด มาที่ระดับ 1,367.70 จุด ด้วยมูลค่าการซื้อขายที่ระดับ 1.9 หมื่นล้านบาท
 
แนวโน้ม ภาคบ่าย
ประเมินดัชนีมีแนวโน้มทรงตัวในแดนลบ เราประเมินแนวรับในช่วงบ่ายที่ระดับ 1,360 จุด แนะนำสะสมกลุ่มอิเล็กทรอนิกส์ , ธุรกิจส่งออก และกลุ่มท่องเที่ยว จากที่จะได้รับประโยชน์จากค่าเงินบาทที่อ่อนค่า ค่าเงินบาทในช่วงเช้าทำจุดสูงสุดใหม่ในรอบปี และสำหรับการเก็งกำไรในระยะสัปดาห์เราให้น้ำหนักไปที่กลุ่มอสังหาฯและรับเหมาก่อสร้าง โดยเลือก AP, SPALI, ITD, CK, STEC, UNIQ เป็นหุ้นเด่น 
 
วิเคราะห์ทางเทคนิค
KTP  ราคาปิด 2.98 บาท
แนวรับ 2.94 บาท       แนวต้าน 3.08, 3.40 บาท
แนว cut loss หากใกล้จะหลุด 2.88 บาท
กราฟ KTP อยู่ในระหว่างการฟอร์มตัวของแนวปรับขึ้นแบบ U-curveในแท่งเทียนขณะที่สัญญาณ Stoch เกิด buy signal แล้ว จะทำให้มีการเด้งตัวเร็วต่อเนื่องในช่วงบ่ายนี้ โดยหากผ่าน 3.08 ได้จะขึ้นแรง แนะนำเก็งกำไรแบ่งขาย 3.08 และแบ่งถือหุ้นระดับที่สูงขึ้น
 
เด็กแนว
AGE กำลังจะกลายเป็นเรื่องสำคัญต่อไปสำหรับกำลังการผลิตไฟฟ้าในประเทศที่ส่อแววไม่พอต่อความต้องการบริโภค อีกทั้งการจะสร้างโรงไฟฟ้าอะไรขึ้นมาก็มีแต่โดนคัดค้าน ทำให้โรงไฟฟ้าใหม่ๆ เกิดยาก  ต่อไปไฟฟ้าดับแล้วจะไปโทษใครได้ล่ะ  สำนักงานนโยบายและแผนพลังงาน (สนพ.) ได้ประเมินออกมาแล้วว่าหากยังเป็นแบบนี้ต่อไปใน 4-5 ปี ประเทศไทยอาจเผชิญภาวะไฟฟ้าดับได้ อีกทั้งที่สำคัญคือความสมดุลของโรงไฟฟ้าถือ่วาเป็นปัญหา และต้องการโรงไฟฟ้าที่เสถียร ซึ่งโรงไฟฟ้าถ่านหินถือว่ามีเสถียรภาพที่สุด เนื่องจากมีแหล่งเชื้อเพลิงปริมาณมาก และเทคโนโลยีตอนนี้ดีพอที่จะทำให้มลพิษไม่เกิด ดังนั้น สนพ. จึงเตรียมเสนอ และเรียกร้องให้สร้างโรงไฟฟ้าถ่านหินขึ้นมาให้ได้ 30% ของสัดส่วนการผลิตไฟฟ้าทั้งประเทศจากขณะนี้มีประมาณ 18% และอาจจะเป็นวาระแห่งชาติก็ได้
กลับมามอง AGE ของพี่พนม หนึ่งในผู้ค้าถ่านหินในประเทศ และราคาหุ้นยังไม่วิ่ง ขณะที่ EARTH วิ่งแรงไปแล้ว ดังนั้น ถ้าจะเก็งกระแสนี้น่าสนใจ ยังไม่ต้องไปมองผลประกอบการเพราะชะลอตัวตามภาวะเศรษฐกิจอยู่แล้ว  เด็กแนวว่า AGE ก็เป็นทางเลือกหนึ่งของการเก็งกำไรหุ้นที่ลงมายาวนานและกำลังจะมีข่าวดี โดยกราฟมีสัญญาณซื้อราคาหุ้นจะต้องพิสูจน์ตัวเองโดยขึ้นไปทดสอบ 1.80 บาท ให้ได้ก่อนถ้าทำได้จริงจะเรียกแรงซื้อกลับมาเพียบ ตรงนี้น่าเก็งกำไรไปก่อน